Ymadael Â’r Undeb Ewropeaidd, Cymru Enwi a chychwyn 1 Enw’r Rheoliadau hyn yw Rheoliadau Cynllunio Gwlad a Thref (Diwygiadau Amrywiol) (Cymru) (Ymadael â’r UE) 2019 a deuant i rym ar y diwrnod ymadael. Rheoliadau Cynllunio Gwlad a Thref (Rheoli Hysbysebion) 1992 2 Yn rheoliad 2(1) o Reoliadau Cynllunio Gwlad a Thref (Rheoli Hysbysebion) 1992 — a hepgorer y diffiniad o “EEA State”; b yn y diffiniad o “statutory undertaker”— i yn lle’r geiriau “European licence” rhodder “railway undertaking licence”; ii hepgorer y geiriau o “or pursuant” hyd at “a single European railway area (recast)”. Rheoliadau Cynllunio Gwlad a Thref (Cynlluniau Datblygu Lleol) (Cymru) 2005 3 Yn rheoliad 13(1) o Reoliadau Cynllunio Gwlad a Thref (Cynlluniau Datblygu Lleol) (Cymru) 2005 — a yn is-baragraff (c) hepgorer “drwy fynd ar drywydd yr amcanion hynny drwy’r rheolaethau a ddisgrifir yn Erthygl 13 o Gyfarwyddeb 2012/18/EU”; b yn lle is-baragraff (iii) o baragraff (ch) rhodder— iii yn achos sefydliadau sy’n bodoli eisoes, i hwyluso ac annog gweithredwyr i gymryd pob mesur angenrheidiol i atal damweiniau mawr ac i gyfyngu ar eu canlyniadau ar gyfer iechyd dynol a’r amgylchedd. Gorchymyn Cynllunio Gwlad a Thref (Gweithdrefn Rheoli Datblygu) (Cymru) 2012 4 Yn Atodlen 4 o Orchymyn Cynllunio Gwlad a Thref (Gweithdrefn Rheoli Datblygu) (Cymru) 2012 — a yn y tabl, ym mharagraff (w), yn y golofn sy’n dwyn y pennawd “Disgrifiad o’r Datblygiad” yn is-baragraff (ii) yn lle’r geiriau o “sydd o fewn cwmpas” hyd at “2012/18/EU” rhodder “a fyddai’n ei gwneud yn ofynnol hysbysu amdano o dan reoliad 6(6) o Reoliadau Rheoli Peryglon Damweiniau Mawr 2015 ”; b o dan y pennawd Dehongli’r Tabl, yn lle paragraff (m)(i) rhodder— i mae i’r ymadroddion “damwain fawr” a “sefydliad” fel y maent yn ymddangos yn y paragraff hwnnw yr un ystyron yn eu trefn â “ major accident ” ac “ establishment ” yn rheoliad 2 o Reoliadau Rheoli Peryglon Damweiniau Mawr 2015. Rheoliadau Cynllunio (Sylweddau Peryglus) (Cymru) 2015 5 1 Mae Rheoliadau Cynllunio (Sylweddau Peryglus) (Cymru) 2015 wedi eu diwygio fel a ganlyn. 2 Yn rheoliad 2(1)— a yn y diffiniad o “y Gyfarwyddeb” ar ôl “sylweddau peryglus” mewnosoder “fel y cafodd effaith yn union cyn diwrnod cwblhau’r cyfnod gweithredu ”; b mewnosoder y diffiniadau canlynol yn y mannau priodol— mae i “damwain fawr” yr ystyr a roddir i “ major accident ” yn Erthygl 3(13) o’r Gyfarwyddeb fel y cafodd effaith yn union cyn diwrnod cwblhau’r cyfnod gweithredu ; ; ystyr “y Gyfarwyddeb AEA” (“ the EIA Directive ”) yw Cyfarwyddeb 2011/92/EU Senedd Ewrop a’r Cyngor dyddiedig 13 Rhagfyr 2011 ar yr asesiad o effeithiau prosiectau cyhoeddus a phreifat penodol ar yr amgylchedd fel y cafodd effaith yn union cyn diwrnod cwblhau’r cyfnod gweithredu ; . 3 Yn rheoliad 6(1)(a)— a Ym mharagraff (ii) yn lle’r geiriau o “neu ymgyngoriadau” hyd at ddiwedd y paragraff rhodder “(y mae i “asesiad effaith amgylcheddol cenedlaethol neu drawsffiniol” yr un ystyr â “ national or transboundary environmental impact assessment ” mewn unrhyw ddarpariaeth yng nghyfraith yr UE a ddargedwir a oedd yn gweithredu’r Gyfarwyddeb AEA) ”; b ar ôl paragraff (ii) mewnosoder— iia pan fo’n gymwys, y ffaith bod y prosiect y mae’r cynnig yn ymwneud ag ef yn un y mae’n ofynnol i’r awdurdod COMAH cymwys ymgynghori ag unrhyw wlad yn unol â Rheoliad 20 o Reoliadau Rheoli Peryglon Damweiniau Difrifol 2015 ; . 4 Yn rheoliad 10(3)(a)— a ym mharagraff (ii) yn lle’r geiriau o “neu ymgyngoriadau” hyd at ddiwedd y paragraff rhodder “(y mae i “asesiad effaith amgylcheddol cenedlaethol neu drawsffiniol” yr un ystyr â “ national or transboundary environmental impact assessment ” mewn unrhyw ddarpariaeth yng nghyfraith yr UE a ddargedwir a oedd yn gweithredu’r Gyfarwyddeb AEA)” ; b ar ôl paragraff (ii) mewnosoder— iia pan fo’n gymwys, y ffaith bod y prosiect y mae’r cynnig yn ymwneud ag ef yn un y mae’n ofynnol i’r awdurdod COMAH cymwys ymgynghori ag unrhyw wlad yn unol â Rheoliad 20 o Reoliadau Rheoli Peryglon Damweiniau Difrifol 2015; . 5 Yn rheoliad 26, ar ddiwedd paragraff (1)(b) mewnosoder “(gan ddarllen y cyfeiriad yn is-baragraff (c) o’r Erthygl honno at Erthygl 5 fel cyfeiriad at reoliad 5 o Reoliadau Rheoli Peryglon Damweiniau Mawr 2015)”. 6 Yn rheoliad 27(4) yn y diffiniad o “cynllun neu raglen berthnasol” yn y ddau is-baragraff (a) a (b), ar ôl “yn unol ag” mewnosoder “unrhyw ddarpariaeth yng nghyfraith yr UE a ddargedwir a oedd yn gweithredu ”. 7 Yn rheoliad 28(2)(a)— a ym mharagraff (ii) yn lle’r geiriau o “neu ymgyngoriadau” hyd at ddiwedd y paragraff rhodder “(y mae i “asesiad effaith amgylcheddol cenedlaethol neu drawsffiniol” yr un ystyr â “ national or transboundary environmental impact assessment ” mewn unrhyw ddarpariaeth yng nghyfraith yr UE a ddargedwir a oedd yn gweithredu’r Gyfarwyddeb AEA) ”; b ar ôl paragraff (ii) mewnosoder— iia pan fo’n gymwys, y ffaith bod y prosiect y mae’r cynnig yn ymwneud ag ef yn un y mae’n ofynnol i’r awdurdod COMAH cymwys ymgynghori ag unrhyw wlad yn unol â Rheoliad 20 o Reoliadau Rheoli Peryglon Damweiniau Difrifol 2015; . Darpariaeth Drosiannol 6 1 Am y cyfnod o 2 flynedd gan ddechrau ar ddiwrnod cwblhau’r cyfnod gweithredu , mae unrhyw gyfeiriad yn rheoliad 2 o Reoliadau Cynllunio Gwlad a Thref (Rheoli Hysbysebion) 1992 at “railway undertaking licence” (trwydded ymgymeriad rheilffordd) yn unol â Rheoliadau 2005 yn cynnwys cyfeiriad at drwydded Ewropeaidd berthnasol. 2 Mae unrhyw weithred neu anweithred— a mewn perthynas â thrwydded Ewropeaidd berthnasol, neu drwy ddibynnu arni, a b sy’n cael effaith yn union cyn diwrnod cwblhau’r cyfnod gweithredu , yn parhau i gael effaith ar neu ar ôl diwrnod cwblhau’r cyfnod gweithredu . 3 At ddibenion y rheoliad hwn— mae i “DDdRhC” yr un ystyr ag “ SNRP ” yn Rheoliadau 2005 ; ystyr “Rheoliadau 2005” (“ the 2005 Regulations ”) yw Rheoliadau Rheilffyrdd (Trwyddedu Ymgymeriadau Rheilffyrdd) 2005 ; mae i “trwydded Ewropeaidd” yr un ystyr â “ European licence ” yn rheoliad 2(1) o Reoliadau 2005 (fel y’u haddaswyd gan reoliad 35 o Reoliadau Rheilffyrdd (Trwyddedu Ymgymeriadau Rheilffyrdd) (Diwygio etc) (Ymadael â’r UE) 2019 ; ystyr “trwydded Ewropeaidd berthnasol” (“ relevant European licence ”) yw trwydded Ewropeaidd, y mae gan ei deiliad DDdRhC dilys nad yw wedi ei atal dros dro na’i ddirymu. Julie James Gweinidog Tai a Llywodraeth Leol, un o Weinidogion Cymru. 4 Mawrth 2019